Mõisaküla 23. mai 2023 nr

**Kinnisasja omandamiseks loa andmine**

Osaühing Ilutulestiku Keskus Arnika (registrikood 10336764) esitas Mulgi Vallavolikogule nõuetekohase kinnisasja omandamise loataotluse koos tegevuskava ja kinnituskirjaga.

Osaühing Ilutulestiku Keskus Arnika soovib omandada:

1) Veskimäe külas Virraku-Märdi kinnistut (reg nr 203139), mille suurus on 54,63 ha. Sellest põllumajanduslikku maad on 20,99 ha ja metsamaad 32,99 ha;

2) Veskimäe külas Virraku-Peetri kinnistut (reg nr 203239), mille suurus on 56,34 ha. Sellest põllumajanduslikku maad on 17,17 ha ja metsamaad 36,01 ha;

3) Abja-Paluoja linnas Virraku-Peetri kinnistut (reg nr 205039), mille suurus on 210 717 m2 .

Kuna kõikidel eelpool toodud kinnistutel on põllumajanduslikku maa või metsamaad üle 10 ha ning Osaühing Ilutulestiku Keskus Arnika ei ole kinnisasja omandamise tehingu tegemise aastale vahetult eelnenud kolm aastat tegelenud põllumajandusliku ja metsamajandusliku tegevusega on vastavalt kinnisasja omandamise kitsendamise seaduse (KAOKS) § 4 lg 6 kohaselt vajalik nende kinnistute omandamiseks asukohajärgse kohaliku omavalitsuse üksuse volikogu luba.

Osaühing Ilutulestiku Keskus Arnika on kinnitanud, et Veskimäe külas Virraku-Märdi ja Virraku-Peetri ning Abja-Paluoja linnas Virraku-Peetri kinnistutel hakatakse tegelema metsamajandamisega ja põllumajanduslik maa on plaanis rentida kohalikele põllumajandusega tegelevatele ettevõtjatele. Osaühing kinnitab, et kinnistute omandamiseks on finantsilised vahendid olemas.

KAOKS-i kohaselt annab volikogu loa, kui loa andmine on kooskõlas avaliku huviga ega takista kohalikul omavalitsuse üksusel täita talle seadusega antud ülesandeid. KAOKS § 1 lg 1 sätestab, et avalik huvi KAOKS-i tähenduses on eelkõige põllumajandus- ja metsamaad sisaldava maatulundusmaa sihtotstarbega kinnisasja sihtotstarbelise ja jätkusuutliku majandamise edendamine.

Arvestades asjaoluga, et kinnisaja omandamise loataotlus vastab KAOKS-is sätestatud nõuetele, siis puudub alus pidada Veskimäe külas Virraku-Märdi ja Virraku-Peetri ning Abja-Paluoja linnas Virraku-Peetri kinnistute maade sihtotstarbekohast ja jätkusuutliku majandamise soovi ning loa andmist avaliku huviga vastuolus olevaks.

Samuti ei ole kõnealuste kinnistute maa sihtotstarbeline majandamine kuidagi Mulgi vallale kui kohaliku omavalitsuse üksusele seadusega antud ülesannete täitmist takistav.

Tulenevalt eeltoodust ja võttes aluseks kohaliku omavalitsuse korralduse seaduse § 22 lõike 1 punkti 37, kinnisasja omandamise kitsendamise seaduse § 4 lõike 3, § 6 lõike 1 ja 4 ja § 9 ning Osaühing Ilutulestiku Keskus Arnika taotluse

**Mulgi Vallavolikogu o t s u s t a b:**

1. Anda luba Osaühingule Ilutulestiku Keskus Arnika (registrikood 10336764) Veskimäe külas Virraku-Märdi kinnistu (reg nr 203139, katastritunnus 10501:002:0480) ja Virraku-Peetri kinnistu (reg nr 203239, katastritunnus 10501:002:0470) ning Abja-Paluoja linnas Virraku-Peetri kinnistu (reg nr 205039, katastritunnus 10701:002:0290) omandamiseks maatulundusliku sihtotstarbe kohase majandamise eesmärgiga, mis ei ole vastuolus avaliku huviga ega takista Mulgi vallal kui kohalikul omavalitsuse üksusel täita talle seadusega antud ülesandeid.
2. Otsus jõustub Osaühingule Ilutulestiku Keskus Arnika teatavakstegemisest.
3. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Arvo Maling

Volikogu esimees

Saata:

1. Koostaja: maa- ja planeeringuspetsialist Tiia Kukk tiia.kukk@mulgivald.ee

 2. Osaühing Ilutulestiku Keskus Arnika info@arnika.ee